**Den en – strengede model: En bestyrelse med forældreflertal**

**Bestyrelsen skal tage stilling til indholdet i [ ] ved udarbejdelse af vedtægten**

**VEDTÆGT for den selvejende institution [navn]**

**§ 1 Navn og hjemsted**

Den selvejende institutions navn er [navn].

Institutionen har hjemsted i Københavns Kommune.

**§ 2** **Institutionens ramme**

Institutionen drives i henhold til dagstilbudsloven [§ 19, stk. 3 for 0 – 5 år], [§ 52, stk. 3 for 6-9 år] og [§ 66, stk. 3 for 10-18 år].

Institutionen drives i overensstemmelse med Københavns Kommunes mål og rammer for børn og unge i dagtilbud og den til enhver tid gældende lovgivning.

**§ 3 Institutionens formål**

Institutionens formål er at være [dag/fritidstilbud] for [børn og unge].

Institutionensformål er endvidere [\_\_\_\_\_\_\_\_\_]

Institutionens formue er henlagt til institutionens formål.

**§ 4 Institutionens ledelse**

Institutionens ledelse består af en bestyrelse, der varetager den overordnede ledelse, og en leder, der -under ansvar overfor bestyrelsen- varetager den daglige pædagogiske og administrative ledelse af institutionen og forestår den daglige drift.

**§ 5 Institutionens bestyrelse**

Bestyrelsen består af i alt [antal] medlemmer.

[ antal ] medlemmer vælges af og blandt institutionens forældre på et forældremøde.

[ antal ] medlemmer vælges af og blandt de fastansatte medarbejdere på et personalemøde, bortset fra ledelsen.

[ Evt. [ antal ] medlemmer udpeges af bestyrelsen/organisation/forening/menighedsråd eller lignende for en 4 årig periode svarende til kommunalvalg ]

Alle bestyrelsesmedlemmer har stemmeret.

Bestyrelsen fastsætter selv sin egen forretningsorden.

**§ 6 Valghandling og valgbarhed**

Forældrerepræsentanter og suppleanter for disse vælges på et forældremøde, der afholdes inden udgangen af [ ] kvartal.

I ulige år vælges[antal] forældrerepræsentanter og i lige år [antal] forældrerepræsentanter.

Forældre med børn i institutionen er valgbare og har valgret vedrørende forældrerepræsentanter i bestyrelsen.

Medarbejdere i institutionen er ikke valgbare som forældrerepræsentanter.

Ved afstemningen kan der afgives én stemme pr. indskrevet barn i institutionen.

Medarbejderrepræsentanter og suppleanter for disse vælges på et personalemøde for alle fastansatte i institutionen bortset fra ledelsen.

Personalemødet afholdes inden udgangen af [ samme kvartal som for forældrerepræsentanter ] kvartal. Dog skal medarbejderrepræsentanterne være valgt inden det forældremøde, hvor forældrerepræsentanterne vælges.

I ulige år vælges [antal] medarbejderrepræsentanter og i lige år [antal] medarbejderrepræsentanter.

Fastansatte medarbejdere i institutionen er valgbare og har valgret vedrørende medarbejderrepræsentanter i bestyrelsen.

Valg til bestyrelsen sker ved simpelt stemmeflertal, dvs. valgt er den/de personer med flest stemmer.

I tilfælde af stemmelighed, finder der omvalg sted mellem de kandidater, der har fået lige mange stemmer.

Forældrerepræsentanter og medarbejderrepræsentanter vælges for 2 år af gangen.

Valgperioden løber fra det tidspunkt, hvorpå forældre- og medarbejderrepræsentanterne er valgt.

Ud over bestyrelsens medlemmer vælges der 2 suppleanter for forældrerepræsentanterne af og blandt institutionens forældre på et forældremøde og 1 suppleant for medarbejderrepræsentanterne af og blandt de fastansatte medarbejdere på et personalemøde, bortset fra ledelsen.

Suppleanter vælges for 1 år af gangen og indtræder i bestyrelsen i forhold til antallet af stemmer. Suppleanter indtræder i bestyrelsen for den resterende valgperiode, når et valgt bestyrelsesmedlem udtræder af bestyrelsen.

**§ 7**. **Udtræden af bestyrelsen**

Et forældrevalgt bestyrelsesmedlem udtræder af bestyrelsen, når medlemmets barn ophører i institutionen, hvorefter suppleanten indtræder.

Bestyrelsesmedlemmet kan dog undtagelsesvist fortsætte i bestyrelsen frem til næste valg, såfremt der er enighed herom i den øvrige del af bestyrelsen, og der fortsat er et flertal af forældrevalgte bestyrelsesmedlemmer. Hvis blot et medlem ikke er enig, må det pågældende bestyrelsesmedlem udtræde.

En medarbejderrepræsentant udtræder af bestyrelsen med øjeblikkelig virkning fra det tidspunkt, hvor den pågældende har afleveret sin opsigelse til bestyrelsen eller har modtaget sin opsigelse fra bestyrelsen. Suppleanten indtræder herefter i bestyrelsen.

**§ 8 Bestyrelsens konstituering**

Bestyrelsen konstituerer sig selv med en formand og næstformand, som vælges blandt bestyrelsesmedlemmerne. Medarbejderrepræsentanterne kan ikke vælges som formand eller næstformand.

Bestyrelsen fastsætter sin egen forretningsorden.

**§ 9** **Bestyrelsens ansvar og kompetence**

Bestyrelsen påser, at institutionens administrative og økonomiske anliggender varetages under hensyn til institutionens formål, og de regler der til enhver tid gælder for institutionens ledelse og drift.

Indgåelse og ophævelse af aftaler, der rækker ud over institutionens daglige ledelse og drift, kræver bestyrelsens tilslutning.

Beslutninger omhandlende lederansættelser kræver mindst 2/3 flertal.

Beslutninger vedrørende institutionens formue, vedtægtsændringer, nedlæggelse af institutionen, og ejendomsforhold kræver mindst 2/3 flertal.

Indgåelse og ophævelse af driftsoverenskomsten mellem institutionen og Københavns Kommune samt indgåelse og ophævelse af aftaler, som berører institutionens kapital, kræver tilslutning af mindst 2/3 flertal.

**§ 10 Bestyrelsens møder**

Bestyrelsen afholder mindst 4 møder årligt.

Formanden indkalder til og leder møderne. I tilfælde af formandens varige forfald, eller hvis formanden ikke - trods henstilling fra mindst 2 medlemmer - indkalder til møde, kan 2 medlemmer indkalde til møde.

Lederen deltager i bestyrelsens møder som bestyrelsens sekretær.

Bestyrelsen er beslutningsdygtig, når mindst halvdelen af medlemmerne, er til stede.

Bestyrelsens afgørelser træffes ved almindelig flertalsbeslutning, medmindre andet er bestemt. I tilfælde af stemmelighed er formandens stemme afgørende.

Medarbejderrepræsentanterne er ”inhabile”, når der i bestyrelsen behandles personalesager. Personalet deltager i personsager af generel karakter.

Over bestyrelsens forhandlinger føres en protokol, der underskrives af de i mødet deltagende bestyrelsesmedlemmer.

Der udarbejdes referat, som sendes til samtlige bestyrelsesmedlemmer senest 14 dage efter mødet. Bestyrelsen er forpligtet til at formidle referat af bestyrelsesmøderne til forældre og ansatte i institutionen.

**§ 11** **Ansættelsesforhold**

Institutionens bestyrelse ansætter og afskediger personale inden for de rammer, der er fastsat i det af Københavns Kommunes godkendte budget.

Bestyrelsen kan delegere kompetencen til ansættelse og afsked af personalet til lederen.

Ansættelse og afskedigelse af lederen kan kun ske efter Københavns kommunes forudgående godkendelse. Institutionen må ved opslag af stillinger tage forbehold herom.

**§ 12** **Tegningsret**

Til at forpligte institutionen retligt over for tredjemand kræves underskrift af bestyrelsens formand - i dennes varige forfald, næstformand - sammen med et andet bestyrelsesmedlem eller med institutionens leder.

Lederen kan råde over dankort/hævekort og netbank alene.

**§ 13 Hæftelse**

Institutionen hæfter med sin formue efter dansk rets almindelige regler for alle institutionens gældsforpligtelser.

Bestyrelsens medlemmer er ansvarlige for institutionens dispositioner i overensstemmelse med dansk rets almindelige ansvarsregler.

**§ 14 Nedlæggelse**

Ved institutionens nedlæggelses skal dens formue med tilslutning fra mindst 2/3 flertal af bestyrelsens medlemmer og med godkendelse af Københavns Kommune anvendes til et tilsvarende socialt formål i Københavns kommune.

**§ 15 Vedtægtsændring**

Ændringer af vedtægterne kræver tilslutning fra mindst 2/3 af bestyrelsens medlemmer og godkendelse af Københavns Kommune.

**Vedtægterne er vedtaget af bestyrelsen d. [dato].**

**Vedtægterne træder i kraft pr. [dato]**

**I bestyrelsen:**

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

Bestyrelsesformand Bestyrelsesmedlem

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

Bestyrelsesmedlem Bestyrelsesmedlem

\_\_\_\_\_\_\_\_\_\_\_\_\_\_\_\_

Bestyrelsesmedlem

**Godkendt af Københavns Kommune d. [dato]**

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_